**PÁLYÁZATI FELHÍVÁS**

Abony Város Önkormányzatának (2740 Abony, Kossuth tér 1.) Polgármestere egyfordulós, nyílt pályázati eljárás keretében meghirdeti az önkormányzat kizárólagos tulajdonát képező, **Abony, belterület, 2754 helyrajzi számon nyilvántartott, kivett beépítetlen terület bérbeadását, 5 év határozott időtartamra.**

|  |  |
| --- | --- |
| **Ingatlan címe, helyrajzi száma** | **Alapterület** |
| Abony, Károly Róbert utca, 2754 hrsz. | 3416 m2 |

**A pályázat tárgya: Abony, belterület 2754 helyrajzi számú ingatlan bérlése**

**A pályázati kiírás átvehető:** 2022. november 24. 900 óra és 2022. december 12. 1200 óra között ügyfélfogadási időben ingyenesen, az Abonyi Polgármesteri Hivatal Településfejlesztési Osztályán (2740 Abony, Kossuth tér 1., I. em. 103. számú iroda), valamint **letölthető az abony.hu weboldalról.**

**Az ingatlan megtekinthető:** folyamatosan, a bejárás igényének előzetes jelzése esetén (abony@abony.hu; 53/360-135)

**A pályázat benyújtásának határideje:** 2022. december 13. 900 óra.

**A pályázat benyújtásának helye és módja:**

A pályázók pályázataikat zártan, cégjelzés nélküli borítékban minden oldalon eredeti aláírással, 1 példányban nyújthatják be a pályázat beadására nyitva álló határidőig az Abonyi Polgármesteri Hivatal Településfejlesztési Osztályán (2740 Abony, Kossuth tér 1., I. em. 103. számú iroda), a pályázat tárgyának feltüntetésével, személyesen vagy meghatalmazottjuk útján.

A pályázó meghatalmazottja köteles közokirattal vagy teljes bizonyító erejű magánokirattal igazolni képviseleti jogosultságát.

Abony Város Önkormányzatának Polgármestere fenntartja azon jogát, hogy érvényes pályázat(ok) esetén is az eljárást eredménytelennek minősítse.

**A pályázati felhívásra vonatkozó egyéb információkat a pályázati kiírás tartalmazza.**

A pályázatokat a kiírásban foglaltaknak megfelelően kell benyújtani.

Bővebb felvilágosítás a pályázat benyújtásának helyén vagy az 53/360-135 (145) telefonszámon kapható.

 **Abony Város Önkormányzat**

 **polgármestere**